text: ২০১৬ শীতকালীন যুব অলিম্পিক ছিল শীতকালীন যুব অলিম্পিক গেমসের দ্বিতীয় আসর, যা ২০১৬ সালের ১২ ফেব্রুয়ারি থেকে ২১ ফেব্রুয়ারি নরওয়ের লিলেহামারে অনুষ্ঠিত হয়। লিলেহামার একমাত্র আয়োজক প্রার্থী হিসাবে ৭ ডিসেম্বর ২০১১ সালে এ দায়িত্ব পায়। এর পূর্বে লিলেহামার ১৯৯৪ শীতকালীন অলিম্পিকের আয়োজন করেছিল।
  
  স্বাগতিক নির্বাচন 
  
  ২০১৬ শীতকালীন যুব অলিম্পিকের দরপত্র আহবান করার পর, লিলেহামার একমাত্র প্রার্থী হিসাবে দরপত্রে অংশগ্রহণ করে। পূর্বে লিলেহ্যামার ১৯৯৪ শীতকালীন অলিম্পিকের আয়োজন করেছিল। তারা ২০১২ শীতকালীন যুব অলিম্পিকের জন্যও দরপত্র ডেকেছিল কিন্তু তা ব্যর্থ হয়েছিল। লেক প্লাসিড, লুসার্ন, জারাগোজা এবং সোফিয়ার দরপত্র সমূহ আকর্ষণীয় ছিল কিন্তু তারপরেও সব দরপত্র বাতিল হয়েছিল।
    ২০১১ সালের ৭ ডিসেম্বর আন্তর্জাতিক অলিম্পিক কমিটি লিলেহ্যামারকে ২০১৬ শীতকালীন যুব গেমসের জন্য স্বাগতিক হিসাবে ঘোষণা করে।
  
  সাংগঠনিক কার্যক্রম
  
  মাঠ 
  
  গেমস চলাকালীন সময়ে প্রতিযোগিতায় নয়টি এবং প্রতিযোগিতা ছাড়াও আনুষ্ঠানিক কাজের জন্য এগারটি মাঠ ব্যবহার করা হয়েছে। প্রতিযোগিতা নরওয়ের চারটি পৌরসভা (লিলেহ্যামার, হামার, গজোভিক এবং ওয়ের) মধ্যে অনুষ্ঠিত হয়। পূর্বের তিনটি মজোসা হ্রদের পাশে অবস্থিত এবং এদের প্রত্যেকের বাসিন্দা প্রায় ২৭,০০০ করে, অপরদিকে ওয়ের বাসিন্দা ৫,০০০ এবং এটি গাসব্রান্সডালেন ভ্যালিতে অবস্থিত। গেমসের প্রতিযোগিতার ৯টি মাঠের ৫টি মাঠ লিলেহ্যামারে, ২টি হামারে এবং একটি করে গজোভিক ও ওয়েররে অবস্থিত।
  
  বিপণন
  
  খেলা
  
  ক্রীড়াসমূহ 
  যুব অলিম্পিক গেমসে সাতটি ক্রীড়া ১৫টি বিভাগে প্রতিযোগিতা অনুষ্ঠিত হয়।
  
   নরডিক দলীয় ইভেন্ট ক্রস কান্ট্রি স্কিইংয়ের সাথে সংযুক্ত। 
   দলীয় স্কী স্নোবোর্ড ক্রস স্নোবোর্ডিংয়ের সাথে সংযুক্ত।
  
  নতুন ইভেন্ট 
  এবারের কার্যসূচীতে যেসকল নতুন ইভেন্ট যোগ করা হয়েছে।
  
  বায়াথলন (১)
  একক মিশ্র রিলে
  
  ববস্লেইজ (২)
  মনোবব রেস (ছেলে/মেয়ে)
  
  ক্রস কান্ট্রি স্কিইং  (২)
  ক্রস কান্ট্রি স্কিইং  (ছেলে/মেয়ে)
  
  ফ্রিস্টাইল স্কিইং (২)
  স্লোপস্টাইল (ছেলে/মেয়ে)
  
  স্নোবোর্ডিং  (২)
  স্নোবোর্ড ক্রস (ছেলে/মেয়ে)
  
  কম্বাইন্ড (২)
  মিশ্র নরডিক দলীয় ইভেন্ট 
   মিশ্র দলীয় স্কী- স্নোবোর্ড ক্রস
  
  সময়সূচি
  
  অংশগ্রহনকারী দেশ 
  তালিকায় থাকা ৭১টি এনওসি সাধারণ ভাবে ২০১৬ গেমসে অংশগ্রহণ করার যোগ্যতা অর্জন করে। এ গেমসের মাধ্যমে ৭টি দেশের (কলম্বিয়া, ইসরায়েল, জ্যামাইকা, কেনিয়া, মালয়েশিয়া, পতুর্গাল ও পূর্ব তিমুর) যুব শীতকালীন অলিম্পিকে অভিষেক হয়।
  
  পদক তালিকা 
  
  এ তালিকা স্বাগতিক নরওয়ে সহ সর্বোচ্চ পদক বিজয়ী ১০ টি জাতীয় অলিম্পিক কমিটি (এনওসি)র নাম অন্তর্ভুক্ত করা হয়েছে। এছাড়াও মিশ্র দল, যাতে একাধিক এনওসির সদস্য রয়েছে তাও তালিকাভূক্ত হয়েছে।
  
  আরও দেখুন 
   ২০১৭ এশিয়ান যুব গেমস
   ২০১৮ দক্ষিণ এশীয় গেমস
   ২০১৬ এশিয়ান বীচ গেমস
  
  তথ্যসূত্র
  
  বহিঃসংযোগ
  
  বিষয়শ্রেণী:২০১৬ শীতকালীন যুব অলিম্পিক
  বিষয়শ্রেণী:যুব অলিম্পিক গেমস
  বিষয়শ্রেণী:২০১৬-এ বহু-ক্রীড়া প্রতিযোগিতা
  বিষয়শ্রেণী:২০১৬-এ যুব ক্রীড়া
  বিষয়শ্রেণী:২০১৬-এ নরওয়েজীয় ক্রীড়া
  বিষয়শ্রেণী:নরওয়েতে বহু-ক্রীড়া প্রতিযোগিতা
title: ২০১৬ শীতকালীন যুব অলিম্পিক